b'\n_START_ARTICLE_\nKamsin\n_START_PARAGRAPH_\nKamsin (arabsko \xd8\xae\xd9\x85\xd8\xb3\xd9\x8a\xd9\x86 khams\xc4\xabn,\xc2\xa0\xc2\xbbpetdeset\xc2\xab) je suh in vro\xc4\x8d pe\xc5\xa1\xc4\x8den veter, ki piha v severni Afriki in na arabskem polotoku. Ime je dobil po tem, da naj bi pihal vsakih petdeset dni._NEWLINE_Spro\xc5\xbei ga prehod obmo\xc4\x8dij nizkega zra\xc4\x8dnega pritiska vzdol\xc5\xbe ju\xc5\xbene obale Sredozemskega morja spomladi. Prina\xc5\xa1a velike koli\xc4\x8dine peska iz pu\xc5\xa1\xc4\x8dav in dvig temperature tudi za 20\xc2\xa0\xc2\xb0C v nekaj urah.'